Албер Ками је рођен 7. новембра 1913. године, у породици сиромашног земљорадника у Мондовију (данашњи Дреан) у Француском Алжиру. Оца, који је погинуо убрзо по његовом рођењу у бици на Марни у Првом светском рату није упознао. О оцу је касније једино сазнао да му је припала мука на једној јавној егзекуцији. Ова анегдота коју је забележио у есеју "Reflections on the Guillotine", значајно је утицала на његово противљење смртној казни. Неписмена и делимично глува мајка Катарина је била шпанског порекла. Камијев деда са очеве стране је почетком 19. века емигрирао у Африку у потрази за бољим животом. Камијево национално и економско порекло је имало значајан утицај на његов живот. Иако сиромашан као француски држављанин имао је многе привилегије које арапско и берберско становништво није имало. Као дечак заволео је пливање и фудбал.